钦定古今图书集成/明伦汇编/官常典/第647卷 > 朱珤
## 钦定古今图书集成/明伦汇编/官常典/第647卷 > 朱珤

按《明外史刘孟雍传》，“孟雍同时亦以治县有声者。珤，
龙溪人，为邹县知县，明敏有吏才，虽洞悉民隐，而性
宽厚有容。葺学舍，建宗圣书院、亚圣寝庙，以兴教化。
岁凶，脱己银带及捐簪珥易粟赈饥。每循行郊原，劝
民耕植，贷以牛种，由是地无遗利，家有盖藏。其断狱
以情，刑不妄施。或用鞭中贯以绵，老穉莫不爱戴。”以
永乐十一年八月卒官，县人为哭泣罢市。